خاریجی ایشلر ناظیری مولود چاووش اوغلو تورکیه-‌نین بو گونه قدر اولدوغو کیمی بون‌دان سونرا دا ترور تشکیلات‌لاری آراسیندا آیری-سئچکی‌لیک قویما‌دان موباریزه‌سینه داوام ائدجگینی سؤیله‌دی.
چاووش اوغلو تورکیه-‌ده سفرده اولان ناتو-نون باش کاتیبی ینس استولتنبرگ ایله گؤروشوب.
چاووش اوغلو ایستانبول-دا کچیریلن تکبتک گؤروش‌دن سونرا کئچیریلن بیرگه مطبوعات کنفرانسیندا دئییب:
"تورکیه اولا‌راق بو گونه قدر ترور تشکیلات‌لاری آراسیندا آیری-سئچکی‌لیک قویما‌دان هامیسی ایله موباریزه آپاردیق، موباریزه‌میز داوام ائده‌جک".
چاووش اوغلو سوریه-نین قوزیی ینده کی ترور عنصورلارینا قارشی باشلادیلان "باریش بولاغی" حرکاتی ایله علاقه‌دار اولا‌راق بون‌لاری سؤیله‌ییب:
"همین حرکات ناتو-نون گونئی – دوغو سرحدلرینی تشکیل ائدن میللی سرحدلریمیزدن کناردان قایناق‌لانان تهدیده سون قویولماسینی مقصد گؤتوروب. بونا گؤره ده اتفاق اراضی‌سی‌نین تهلوکه‌سیزلیگی باخیمیندان اهمیت‌لی‌دیر".
چاووش اوغلو تهلوکسیزلیگین بؤلونمزلیگی پرینسیپی چرچیوه‌سینده متفیق‌لرین ده تورکیه ایله هم رای‌لیک اورتایا قویماسی‌نین ان طبیعی و ان قانونی گؤزلنتی‌سی اولدوغونو وورغولاییب.
مولود چاووش اوغلو "تورکیه-‌نین قانونی ناراحات‌لیق‌لارینی آنلاییریق" دئییرلر، اما بو کیفایت‌لی دئییل، بو هم رای‌لیگی آیدین گؤرمک ایستییریک" دئییب.
ناتو عضوو اؤلکه‌لرین ترور تشکیلاتی پ.کا.کا ایله ی.پ.گ-نین عینی اولدوغونو و تورکیه-‌نین میللی تهلوکه‌سیزلیک ناراحات‌لیغی‌نین حاق‌لی و قانونی اولدوغونو دیله گتیردیگینی ایفاده ائدن چاووش اوغلو تورکیه-‌نین بورادا ناراحات‌لیغی قانونی ایسه، بو ناراحاتلیغا سبب اولان ترور تشکیلاتییلا موباریزه ائتمک ده قانونی حاقیمیزدیر. تورکیه دیپلوماسی و موذاکیره یولون‌دان سونونا قدر ایستیفاده ائتمیش‌دیر" دئیه بیلدیریب.
چاووش اوغلو داعشی اورتاق بیر دوشمن اولا‌راق قبول ائتدیک‌لرینی دیله گتیردی و داعش ایله بو گوندک قارشی-قارشییا دؤیوشن یئگانه عسگرین تورک عسگری اولدوغونو وورغولاییب.
ناتو-نون باش کاتیبی استولتنبرگ ده تورکیه-‌نین ناتو اتفاقی‌نین چوخ گوج‌لو بیر عضوو اولدوغونو ایفاده ائده‌رک، "ناتو عضو‌لرین‌دن هئچ بیری تورکیه قدر اورتا دوغودان قایناق‌لانان هوجوم‌لارا معروض قالمادی" دئییب.
استولتنبرگ داوام ائدن "باریش بولاغی" حرکاتینی ناظیر چاووش اوغلو ایله قیمتلندیردیک‌لرینی ایفاده ائده‌رک، "سوریه-ده اولان داعش سلاح‌لی‌لاری‌نین اورادا قالماسینی تامین ائده‌جک بیر حل یولو تاپیلما‌لی‌دیر" دئیه بیلدیریب.
تورکیه-‌نین ترورلا موباریزه‌ده اهمیت‌لی بیر اؤلکه اولدوغونو وورغولایان استولتنبرگ داعش ایله موباریزه‌ده تورکیه-‌نین وئردیگی تحفه‌یه دقت چکیب.
استولتنبرگ "ناتو متفیق‌لری تورکیه-نی دستکلمه‌یه داوام ائده‌جک. تورکیه هامیمیز اوچون اهمیت‌لی بیر موباریزه‌نین اؤن جبهه‌سینده یئر آلیر" ایفاده‌سینی ایشلدیب.
